OSNOVNA ŠKOLA MILANA LANGA

BREGANA, Langova 2

OIB: 43773677601

KLASA: 007-04/24-01/1

URBROJ: 238-27-15-24-2

Bregana, 17. siječnja 2024.

**Z A P I S N I K**

41. sjednice Školskog odbora koja se je održala 17. siječnja 2024. godine u zbornici Škole s početkom u 18.30 sati.

Odazvani članovi: Sanja Rapljenović, Valentina Martinček, Josipa Tandarić i Jelena Đogić.

Neodazvani članovi: Ante Andabak, Marko Matijaščić i Kristina Noršić.

Zapisničar: Krešimir Fijačko, tajnik (napustio sjednicu na početku 2. točke Dnevnog reda),

Josipa Tandarić.

Ostali sudionici: Igor Matijašić, ravnatelj, Ivančica Otmačić, knjižničarka.

**D N E V N I R E D:**

1. Verifikacija Zapisnika s 40. sjednice Školskog odbora.
2. Donošenje Pravilnika o radu školske knjižnice u skladu s novim izmjenama Zakona o odgoju i obrazovanju u osnovnoj i srednjoj školi i donesenim novim Standardima za školske knjižnice.
3. Suglasnost na Zapisnik o provedenoj reviziji knjižničnog fonda i donošenje Odluke o otpisu dijela građe knjižničnog fonda.
4. Suglasnost na sporazum o premještaju radnika u drugu školsku ustanovu temeljem članka 107., stavka 11., podstavka 4. Zakona o odgoju i obrazovanju u osnovnoj i srednjoj školi (87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23).
5. Suglasnost ravnatelju za zapošljavanje kandidata/ tkinje na radno mjesto voditelj računovodstva na puno neodređeno radno vrijeme temeljem raspisanog natječaja od 27. prosinca 2023 (KLASA: 112-02/23-01/24; . URBROJ: 238-27-15-23-3).
6. Razno.

**Ad. 1. Verifikacija Zapisnika s 40. sjednice Školskog odbora**

Jednoglasno je usvojen zapisnik s 40. sjednice Školskog odbora održane elektronskim putem 28. prosinca 2023. godine.

**Ad. 2. Donošenje Pravilnika o radu školske knjižnice u skladu s novim izmjenama Zakona**

**o odgoju i obrazovanju u osnovnoj i srednjoj školi i donesenim novim Standardima**

**za školske knjižnice.**

Izvjestitelj o točki Dnevnog reda bila je školska knjižničarka Ivančica Otmačić. Navela je da se mora donijeti novi Pravilnik jer se mijenjao Zakon o odgoju i obrazovanju u osnovnoj i srednjoj školi i donijet je novi Standard za školske knjižnice. U sadržajnom smislu Pravilnik se nije mijenjao, dopunjen je u dijelu koji se odnosi na korištenje knjižnične građe i usluga.

Nakon kratke diskusije predsjednica Školskog odbora daje prijedlog Pravilnika na usvajanje.

Jednoglasnom odlukom usvojen je Pravilnik o radu školske knjižnice u skladu s novim izmjenama Zakona o odgoju i obrazovanju u osnovnim i srednjim školama i donesenim Standardima za školske knjižnice.

**Ad. 3. Suglasnost na Zapisnik o provedenoj reviziji knjižničnog fonda i donošenje Odluke o**

**otpisu dijela građe knjižničnog fonda.**

Izvjestitelj o točki Dnevnog reda bila je školska knjižničarka Ivančica Otmačić koja je članove Odbora izvijestila o reviziji fonda školske knjižnice u razdoblju od 7. srpnja 2023. do 10. siječnja 2024. godine. (Zapisnik o provedenoj reviziji i Zapisnik s prijedlozima za otpis iz knjižničnog fonda sastavni su dio ovoga Zapisnika).

Jednoglasno je prihvaćen Zapisnik o provedenoj reviziji knjižničnog fonda i donijeta odluka o otpisu dijela knjižničnog fonda.

**Ad. 4. Suglasnost na sporazum o premještaju radnika u drugu školsku ustanovu temeljem članka**

**107., stavka 11., podstavka 4. Zakona o odgoju i obrazovanju u osnovnoj i srednjoj školi (87/08,**

**86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20,**

**151/22, 156/23).**

Ravnatelj Škole Igor Matijašić upoznao je članove Odbora s novinom u Zakonu o odgoju i obrazovanju u osnovnim i srednjim školama koja daje mogućnost ravnateljima škola da sporazumno, bez raspisivanja natječaja, premjeste radnika u drugu školsku ustanovu temeljem članka 107., stavka 11., podstavka 4. Zakona. Naš voditelj računovodstva Juraj Pintarić izrazio je želju za premještajem u Gimnaziju A. G. Matoša u Samobor te su ravnatelji škola potpisali sporazum o premještaju.

Nakon diskusije jednoglasno je data suglasnost za sporazum o premještaju voditelja računovodstva Juraja Pintarića u Gimnaziju A. G. Matoša u Samoboru na temelju članka 107., stavka 11., podstavka 4. Zakona o odgoju i obrazovanju u osnovnoj i srednjoj školi (87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23).

**Ad. 5. Suglasnost ravnatelju za zapošljavanje kandidata/ tkinje na radno mjesto voditelj**

**računovodstva na puno neodređeno radno vrijeme temeljem raspisanog natječaja od**

**27. prosinca 2023 (KLASA: 112-02/23-01/24; URBROJ: 238-27-15-23-3).**

Nastavno na prethodnu točku Dnevnog reda ravnatelj je pojasnio da je Škola morala raspisati natječaj za zapošljavanje na radno mjesto voditelja računovodstva na puno neodređeno vrijeme. Natječaj je objavljen 27. prosinca (KLASA: 112-02/23-01/24; URBROJ: 238-27-15-23-3) i prispjele su tri ponude. Nakon što je povjerenstvo obavilo razgovor sa svim kandidatkinjama ravnatelj za zapošljavanje predlaže kandidatkinju Gordanu Mazalović, ekonomist.

Nakon diskusije jednoglasno je prihvaćen ravnateljev prijedlog za zapošljavanje Gordane Mazalović, ekonomist na radno mjesto voditelj računovodstva na puno neodređeno radno vrijeme temeljem raspisanog natječaja od 27. prosinca 2023 (KLASA: 112-02/23-01/24; URBROJ: 238-27-15-23-3).

**Ad. 6. Razno**

Ravnatelj je članove Školskog odbora izvijestio o početku nastave slovenskog jezika za odrasle u dvije grupe. Nastava se održava u novouređenoj podrumskoj učionici, a učiteljica je Lidija Vučajnk Škrobot.

Obavijestio je i da su krenula školska natjecanja i da smo domaćini Županijskog natjecanja iz hrvatskog jezika.

Tajnik škole, koji uobičajeno vodi zapisnike sjednica i na njima objašnjava i odgovara na postavljena pravna pitanja ili nedoumice, je nakon što je zamoljen za pravno objašnjenje 2. točke dnevnog reda samo ustao i bez riječi napustio sjednicu.

Školski odbor traži pisano očitovanje u roku od 15 dana.

Sjednica je završena u 19.30 sati.

Zapisničar: Predsjednica Školskog odbora:

Josipa Tandarić Sanja Rapljenović